कोर्ट ने कहा- एक समुदाय की संपत्ति को नुकसान पहुंचाने के लिए उपद्रव हुआ
Delhi Gokulpuri Riots Case Update दिल्ली की एक अदालत ने मंगलवार को 2020 के दिल्ली दंगों के मामले में नौ लोगों को दोषी करार दिया है
दिल्ली की एक अदालत ने मंगलवार को 2020 के दिल्ली दंगों के मामले में नौ लोगों को दोषी करार दिया है। कोर्ट ने कहा कि पुलिस ने आरोपियों पर जो आरोप लगाए हैं, वो सही हैं। आरोपी एक अनियंत्रित भीड़ का हिस्सा थे। जिसका मकसद हिंदू समुदाय की संपत्तियों को नुकसान पहुंचाना था। मामला गोकुलपुरी इलाके में दंगे, आगजनी और तोड़फोड़ का है।
कोर्ट ने कहा कि पुलिस आरोपियों को लगातार पीछे हटने के लिए कह रही थी। इसके बाद भी आरोपियों ने बवाल जारी रखा। फिलहाल कोर्ट ने सभी दोषियों को न्यायिक हिरासत में भेजने का निर्देश दिया है। साथ ही दोनों पक्षों को हलफनामा दाखिल करने के लिए 29 मार्च तक का समय दिया है।
कोर्ट ने इन आरोपियों को दोषी ठहराया
अतिरिक्त सत्र न्यायाधीश पुलस्त्य प्रमाचला ने मोहम्मद शाहनवाज उर्फ शानू, मोहम्मद शोएब, शाहरुख, राशिद उर्फ राजा, आजाद, अशरफ अली, परवेज, मोहम्मद फैसला और राशिद को दंगा, चोरी, आगजनी जैसे मामलों में दोषी ठहराया है।
रेखा शर्मा ने कोर्ट में याचिका दाखिल की थी
रेखा शर्मा नाम की महिला ने कोर्ट में इन दंगों से जुड़ी एक याचिका दाखिल की थी। रेखा ने आरोप लगाया था कि 24-25 फरवरी 2022 को भीड़ ने उनके घर पर हल्ला बोल दिया था। उपद्रवियों ने उनके घर में लूटपाट की और फर्स्ट फ्लोर के कमरों में आग लगा दी थी। इससे उनके घर में काफी नुकसान हुआ।
मामले की सुनवाई के दौरान कोर्ट ने याचिकाकर्ता के दावों को सही पाया और 9 आरोपियों को दोषी ठहराया है। पुलिस ने दोषियों को घटना के सीसीटीवी फुटेज और गवाहों के बयानों के आधार पर गिरफ्तार किया था।
दिल्ली दंगों से जुड़ी अन्य खबरें भी पढ़ें...
बेटों को मेरा जनाजा उठाना था, मैंने उनका उठाया, पीछे बचे बुजुर्ग मां-बाप
‘26 फरवरी 2020 का दिन था, 30 साल के आमिर खान और 19 साल का हाशिम अली UP से दिल्ली के पुराने मुस्तफाबाद अपने घर लौट रहे थे। 23 फरवरी से ही इलाके में दंगा भड़का हुआ था। शाम के 5 बजे घर पहुंचने से ठीक पहले ही उन्हें एक भीड़ ने घेर लिया। नंगा किया और पीट-पीटकर मार डाला। लाशों को उनकी बाइक समेत जलाया और पास ही नाले में फेंक दिया।’ हाशिम और आमिर के पिता बाबू खान ये बताते हुए फूट-फूट कर रो देते हैं। पूछते हैं, हमारी किस से क्या दुश्मनी थी? मेरे जवान बच्चों को क्यों मार डाला? पढ़ें पूरी खबर...